# Адриана Лима

### от Уикипедия, свободната енциклопедия

Адриана Лима
Рождена дата: | 12 юни 1981
Месторождение: | Салвадор, Бразилия
Рождено име: | Адриана Франческа Лима
Мерки: | 85-58-90
Ръст: | 178 см
Тегло: | 59 кг
Цвят на очи: | синьо-зелени
Цвят на коса: | кестенява
Етнически произход: | индиански, португалски
Официална уеб страница

Адриана Франсишка Лима (порт.: Adriana Francesca Lima, родена 12 юни 1981. г в град Салвадор, щата Баия, Бразилия) е супермодел, известна най-вече като един от ангелите на Victoria's Secret.

## [редактиране] Биография

Животът на Адриана не се отличавал много от този на останалите момичета, докато не била "открита" когато пазарувала в местен търговски център. Тогава е едва на 13 години, но потенциалът й за изява като модел бил очевиден. На 15 години (1996г.) побеждава в престижния конкурс "Форд супермодел на Бразилия" организиран от Ford Models [1]. По-късно същата година завършва втора на международния конкурс "Форд супермодел на света".

Скоро след това, Лима се премества в Ню Йорк и подписва договор с Elite Model. Появява се на страниците на международните издания на списанията Vogue и Marie Clair (1997-98) и дефилира за Кристиан Лакроа, Валентино и др. Първия голям пробив на Адриана, обаче, идва след като се появява на билборд на Vassarette насред площад Таймс скуеър. Започва кариерата й като модел за печатните медии и става рекламно лице на марката дрехи Guess?.

Продължава да работи за известни марки като Maybelline, bebe и Mossimo и се появява на кориците и уводните статии на списания за висшата мода - Harper's Bazaar, ELLE. Вероятно най-известна с работата си за Victoria's Secret където има статут "ангел". Адриана за първи път озарява модния подиум на Victoria's Secret през 2001г., а през 2003г. открива тяхното ежегодно модно шоу (Victoria's Secret Fashion Show 2003).

През 2001г., Лима участва във филмчето "The Follow" от серията късометражни филми "The Hire" на BMW. Във филма Клайв Оуен играе като детектив, нает да преследва героинята на Адриана, която е набедена в изневяра на нейния известен съпруг (игран от Мики Рурк). Филмчето, заедно с надписите, има времетраене 8:47 мин.

## [редактиране] Личен живот

Адриана е имала връзки с известни личности, в това число и рок музиканта Лени Кравиц с когото са разделени от 2003г.

През април 2006г. в списанието GQ, Лима заява, че следвайки католическите си религиозни убеждения, тя все още е девствена, добявяйки - "Сексът е за след брака. Мъжете трябва да уважават моя избор. Ако не го уважават, значи не ме желаят.".

## [редактиране] Цитати

- "Моделирането е мъчна работа, твоите колеги са и твои конкуренти, това наистина разваля отношенията ти с другите момичета"
- "Модата изказва положителна енергия. Изказва емоции. Това се опитвам да предам на хората - положителна енергия и положителни емоции."
- "Сексът е за след брака. Мъжете трябва да уважават моя избор. Ако не го уважават, значи не ме желаят."

## [редактиране] Външни препратки

- Официален сайт (в разработка)
- Адриана Лима в Internet Movie Database
- Биография на Адриана Лима, от Мaybelline
- Adriana Lima UnOfficial Website
- Adriana Lima (in English and Polish)

Взето от „http://bg.wikipedia.org../../../%D0%B0/%D0%B4/%D1%80/%D0%90%D0%B4%D1%80%D0%B8%D0%B0%D0%BD%D0%B0_%D0%9B%D0%B8%D0%BC%D0%B0_d93f.html“.

Категория: Манекени

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Español
- Eesti
- Suomi
- Français
- Italiano
- 日本語
- Nederlands
- Polski
- Português
- Русский
- Simple English
- Svenska
- Türkçe